[{"text_idx": "#000004", "text": "Dywed James fod Llywodraeth Cymru yn ei weld fel cam pwysig tuag at sicrhau fod prosiectau seilwaith arwyddocaol yn cael eu cyflawni yn amserol yng Nghymru ac yn rhan hanfodol o geisio cyrraedd allyriadau \u2018sero net\u2019 erbyn 2050."}, {"text_idx": "#000005", "text": "Mae\u2019r Bil yn cyflwyno proses gydsynio unedig newydd i Gymru fydd yn berthnasol ar dir a mo\u0302r tiriogaethol Cymru. Ar hyn o bryd mae\u2019r trwyddedau a\u2019r gofynion cydsynio amrywiol eraill i gyd yn dod o dan gyfundrefnau gwahanol. Y nod yw darparu proses dryloyw, drylwyr a chyson bydd yn caniata\u0301u cymunedau lleol i ddeall yn well ac ymgymryd yn fwy effeithlon a phenderfyniadau sy\u2019n eu heffeithio. Mae Llywodraeth Cymru yn dweud fod yr angen ar gyfer y Bil hwn wedi codi o ganlyniad i Ddeddf Cymru 2017, wnaeth arwain at ddatganoli pwerau pellach ar gyfer cydsyniad ynghylch prosiectau creu ynni, llinellau trydan uwchben , porthladdoedd a gweithfeydd isadeiledd o wahanol fathau."}, {"text_idx": "#000006", "text": "Mae\u2019r Bil hefyd yn gosod fframwaith ar gyfer prosiectau seilwaith arwyddocaol y mae Gweinidogion Cymru yn gyfrifol am roi cydsyniad iddynt gan gynnwys gorsafoedd cynhyrchu ynni ar y tir a\u2019r mo\u0302r, rhai llinellau trydan sy\u2019n cysylltu\u2019r gorsafoedd hyn ynghyd a gwaith ar briffyrdd a rheilffyrdd a gweithfeydd trin dw\u0302r gwastraff hefyd."}]